17. ΝΟΜΟΘΕΤ. ΔΙΑΤΑΓΜΑ υπ’ αριθ. 2471 της 23/25 Ιουλ. 1953 (ΦΕΚ Α΄ 188) Περί εγγραφής εις την εφεδρείαν τέως βαθμοφόρων του Β.Ν. Άρθρ.1.-1.Κατώτεροι Αξιωματικοί του Β.Ν. προερχόμενοι εκ μονίμων, εκ των διατελεσάντων εκτός των τάξεως και μη εγγεγραμμένων, εις τα στελέχη της εφεδρείας, δύνανται δια Β.Δ/τος προκαλουμένου υπό του Υπουργού Εθνικής Αμύνης να εγγραφώσιν εις τα στελέχη της εφεδρείας του Β.Ν., εφ’ όσον ανακληθέντες εχρησιμοποιήθησαν ευδοκίμως εις την ενεργόν υπηρεσίαν του Β.Ν. επί τετραετίαν τουλάχιστον μετά την εκ του Β.Ν. απομάκρυνσίν των. 2.Οι εν παρ. 1 του παρόντος άρθρου εγγράφονται εις τα στελέχη της εφεδρείας με ον εκέκτηντο βαθμόν κατά τον χρόνον της εκ των τάξεων των μονίμων απομακρύνσεώς των, και λογίζονται έφεδροι, αφ’ ης εχρησιμοποιήθησαν υπό του Β.Ν. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 